Primarul unei comune din Timiș a fost trimis în judecată pentru că ar fi obținut cu acte false 1,4 milioane de euro din bani europeni
Primarul comunei Tomnatic din județul Timiș, Stoian Vasiu, a fost trimis în judecată, la Curtea de Apel Timișoara, după 4 luni în care a stat în arest preventiv. El este acuzat că a dat mită către un funcționar al AFIR (Agenția pentru Finanțarea Investițiilor Rurale) și că ar fi obținut, cu acte false, fonduri europene 1,4 milioane de euro. Dosarul este instrumentat de Parchetul European.